Robežu iela (Rīga)
Šis raksts ir par ielu Rīgā. Par citām jēdziena Robežu iela nozīmēm skatīt nozīmju atdalīšanas lapu. Robežu iela ir Rīgas iela Torņakalna, Atgāzenes un Bieriņu apkaimēs Zemgales priekšpilsētā. Robežu iela sākas krustojumā ar Vienības gatvi un beidzas krustojumā ar Ojāra Vācieša ielu. Ielas kopējais garums ir 900 metri, tā klāta ar asfalta segumu. Iela šķērso Rīgas – Jelgavas dzelzceļa līniju, kur 2023.—2024. gados ierīkots jaunais pieturas punkts Bieriņi / Bērnu slimnīca. Nosaukums cēlies no Rīgas robežas daļas, kas līdz 1922. gadam bija iezīmēta pa šo ielu.